CELEX: 52009PC0123
Language: el
Date: 2009-03-11
Title: Πρόταση Αποφασης του Συμβουλίου Σχετικά με τον καθορισμό της θέσης που πρέπει να λάβει η Κοινότητα στην επιτροπή διαχείρισης της αλιείας τόνου του Ινδικού Ωκεανού

Σημαντική ανακοίνωση νομικού περιεχομένου

|

52009PC0123

Πρόταση Αποφασης του Συμβουλίου Σχετικά με τον καθορισμό της θέσης που πρέπει να λάβει η Κοινότητα στην επιτροπή διαχείρισης της αλιείας τόνου του Ινδικού Ωκεανού  /* COM/2009/0123 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.3.2009COM(2009) 123 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥΣχετικά με τον καθορισμό της θέσης που πρέπει να λάβει η Κοινότητα στην επιτροπή διαχείρισης της αλιείας τόνου του Ινδικού ΩκεανούΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2, δεύτερο εδάφιο της συνθήκης ΕΚ, στις περιπτώσεις που όργανα των οποίων η σύσταση γίνεται βάσει διεθνών συμφωνιών, καλούνται να λάβουν αποφάσεις που παράγουν έννομα αποτελέσματα, με εξαίρεση τις αποφάσεις που συμπληρώνουν ή τροποποιούν το θεσμικό πλαίσιο της συμφωνίας, το Συμβούλιο, μετά από πρόταση της Επιτροπής, καθορίζει τη θέση που θα υιοθετηθεί από την Κοινότητα.Βάσει αυτής της υποχρέωσης, και μετά την υποβολή παρόμοιας πρότασης για τη θέσπιση θέσης της Κοινότητας στην ICCAT (Απόφαση του Συμβουλίου για τη θέσπιση θέσης της Κοινότητας στη Διεθνή Επιτροπή για τη Διατήρηση των Θυννοειδών του Ατλαντικού της 11ης Νοεμβρίου 2008, Έγγρ. 14863/08, PECH 278 ΓΙΑ ΥΠΗΡΕΣΙΑΚΗ ΧΡΗΣΗ), η Ευρωπαϊκή Επιτροπή προτείνει την παρούσα απόφαση, η οποία αφορά την επιτροπή διαχείρισης της αλιείας τόνου του Ινδικού Ωκεανού (IOTC). Η παρούσα πρόταση ακολουθεί την ίδια προσέγγιση με την απόφαση του Συμβουλίου για την ICCAT, ώστε να εξασφαλίζεται η συνοχή μεταξύ των θέσεων της Κοινότητας σε διαφορετικές Περιφερειακές Οργανώσεις Διαχείρισης της Αλιείας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥΣχετικά με τον καθορισμό της θέσης που πρέπει να λάβει η Κοινότητα στην επιτροπή διαχείρισης της αλιείας τόνου του Ινδικού ΩκεανούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 33 της συνθήκης ΕΚ, σε συνδυασμό με το άρθρο 32, προβλέπει ότι ένας από τους στόχους της Κοινής Αλιευτικής Πολιτικής είναι η διασφάλιση της διαθεσιμότητας του εφοδιασμού. Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Kοινής Αλιευτικής Πολιτικής, ορίζει ότι η Κοινότητα εφαρμόζει την προληπτική προσέγγιση λαμβάνοντας μέτρα που έχουν ως στόχο την προστασία και τη διατήρηση των υδρόβιων πόρων, τη διασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και θα πρέπει να συμβάλλει στη διεξαγωγή αποδοτικών αλιευτικών δραστηριοτήτων μέσα σε έναν οικονομικά βιώσιμο και ανταγωνιστικό κλάδο αλιείας και υδατοκαλλιέργειας, παρέχοντας ένα επαρκές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Η Ευρωπαϊκή Κοινότητα είναι συμβαλλόμενο μέρος της επιτροπής διαχείρισης της αλιείας τόνου του Ινδικού Ωκεανού (IOTC) στο πλαίσιο του Οργανισμού Τροφίμων και Γεωργίας των Ηνωμένων Εθνών. Η IOTC μπορεί, βάσει επιστημονικών αποδείξεων, να εγκρίνει μέτρα με στόχο τη διατήρηση των πληθυσμών άκρως μεταναστευτικών αποθεμάτων ιχθύων (ή θυννοειδών ) που είναι δυνατόν να αλιευθούν στον Ινδικό Ωκεανό και στις παρακείμενες θάλασσες, βορείως της περιοχής της ανταρκτικής σύγκλισης, σε επίπεδα τα οποία θα επιτρέπουν τη μακροπρόθεσμη βιωσιμότητά τους,(3) Σύμφωνα με το δεύτερο εδάφιο του άρθρου 300 παράγραφος 2 της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών, οι οποίοι καλούνται να λάβουν αποφάσεις που παράγουν έννομα αποτελέσματα, πλην εκείνων που τροποποιούν το θεσμικό πλαίσιο των οικείων συμφωνιών, εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η θέση προς έγκριση εξ ονόματος της Κοινότητας στη επιτροπή διαχείρισης της αλιείας τόνου του Ινδικού Ωκεανού, όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, επισυνάπτεται στην παρούσα απόφαση.Άρθρο 2Η εν λόγω απόφαση θα αξιολογηθεί και, εφόσον αυτό ενδείκνυται, θα αναθεωρηθεί από το Συμβούλιο κατόπιν πρότασης της Επιτροπής, το αργότερο κατά την ετήσια συνεδρίαση της επιτροπής διαχείρισης της αλιείας τόνου του Ινδικού Ωκεανού το 2014.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΘέση της Κοινότητας στην επιτροπή διαχείρισης της αλιείας τόνου του Ινδικού Ωκεανού1. ΑρχέςΣτο πλαίσιο της IOTC, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης των ειδών τα οποία αποτελούν αντικείμενο διαχείρισης της IOTC, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στο θαλάσσιο οικοσύστημα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα, παρέχοντας επαρκές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι τα μέτρα της IOTC είναι σύμφωνα με τους στόχους της συμφωνίας IOTC·γ) εξασφαλίζει ότι τα μέτρα της IOTC συνάδουν με το διεθνές δίκαιο και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα.δ) προωθεί την εναρμόνιση με τα μέτρα που έχουν εγκριθεί από άλλες περιφερειακές οργανώσεις διαχείρισης της αλιείας·ε) επιδιώκει τη συνέργεια της πολιτικής που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμόιΗ Ευρωπαϊκή Επιτροπή θα επιδιώξει, στο μέτρο του δυνατού, να στηρίξει την έγκριση των παρακάτω δράσεων της IOTC:α) τη λήψη αυστηρών μέτρων διατήρησης και διαχείρισης των αλιευτικών πόρων, τα οποία θα βασίζονται στις βέλτιστες διαθέσιμες επιστημονικές συμβουλές. Όπου αυτό είναι απαραίτητο, θα εξεταστεί η λήψη ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης, ώστε να αποφευχθεί οιαδήποτε αύξηση των αλιευτικών δραστηριοτήτωνβ) τη λήψη μέτρων για να εξασφαλιστεί ότι η αλιευτική προσπάθεια είναι ανάλογη προς τις αλιευτικές δυνατότητες·γ) τη λήψη μέτρων για τη μείωση των επιπτώσεων της αλιείας επί των ειδών που δεν αποτελούν στόχο της αλιείας, ειδικότερα του καρχαρίαδ) την ανάπτυξη και εφαρμογή μέτρων παρακολούθησης, ελέγχου και επιτήρησης, και, μεταξύ άλλων , των μέτρων που λαμβάνει το κράτος λιμένα·ε) την ανάπτυξη περαιτέρω μέτρων για την καταπολέμηση των δραστηριοτήτων ΠΛΑ, ειδικότερα την ανάπτυξη δεσμευτικών μέτρων σχετικά με την αγορά για την προώθηση της συμμόρφωσης των κρατών εκτός Κοινότητας·στ) την ανάπτυξη κοινών προσεγγίσεων με άλλες περιφερειακές οργανώσεις διαχείρισης της αλιείας περιλαμβανομένης της Επιτροπής Αλιείας Δυτικού και Κεντρικού Ειρηνικού και της Διεθνούς Επιτροπής για τη Διατήρηση των Θυννοειδών του Ατλαντικού·ζ) τη συνέχιση του εκσυγχρονισμού της IOTC με βάση την εξέταση των επιδόσεων, περιλαμβανομένης της μεταρρύθμισης και της δημιουργίας ενός ανεξάρτητου οργανισμού στο πλαίσιο των Ηνωμένων Εθνών.